Coroa (ornamento)

A **coroa** para ornamento da cabeza considerouse en todas as épocas como distintivo da autoridade real e nalgunhas das súas formas, como premio ou condecoración debida a méritos moi singulares.

* A *coroa radiante* ou con puntas no bordo superior foi entre os romanos un atributo dos deuses e dos emperadores a quen se tributaron honores divinos.
* A *coroa triunfal* ou de loureiro, xa natural, xa metálica, dábase polos romanos aos xenerais vitoriosos
* A *coroa cívica* ou de rama de carballo concedíase en Roma aos cidadáns beneméritos.
* A *coroa obsidional* ou *gramínea* (de grama) serviu para os valentes que obrigaran ao inimigo a levantar o cerco dalgunha praza.

Os emperadores romanos aparecen frecuentemente figurados nas moedas levando coroa triunfal e, ás veces, coroa radiante. Logo de Constantino I, e no Imperio bizantino, adoitan levar diadema pero algúns destes últimos adoptan a tiara persa modificada.
[miniatura|170px|[Coroa de Ferro.]]

Os Reis de Occidente, na Idade Media, utilizaban coroas en forma de aro cilíndrico de ouro, adornado con pedrería e, ás veces, con pendurantes; desde o século IX ao XIII adoitan montarse sobre o aro uns floróns ou puntas con bólas e desde o século XIII estréitase o aro e convértense os floróns en trifolios, o cal é moi común nos dous séculos seguintes. Desde o século XVI fíxase a distinción entre coroas de reié, príncipes e nobres.
A coroa europea máis antiga aínda existente é a Coroa de Ferro do século VII.

Durante toda a Idade Media, as coroas heráldicas, moi variadas consideráronse un simple elemento decorativo. Durante o século XIV aínda adornaban a miúdo o casco e non tiñan carácter nobiliario. As primeiras coroas dos reis de Francia deriváronse destas. No século XV apareceu o costume de pechar as coroas con arcos, pero non foi apenas nos séculos XVII e XVIII cando os autores heráldicos comezaron a codificar as coroas nobiliarias, cuxa xerarquía e aspecto variaban dun país a outro. Algunhas coroas honoríficas podíanse colocar sobre o casco ou remate do escudo.Por exemplo, a circunferencia da coroa de valas é un valado de estacas, mentres que a coroa mural, que data de Napoleón Bonaparte, representa cidades, reminiscencia da Antigüidade. Segundo a importancia da cidade, ten tres, catro ou cinco torres. A heráldica urbana contemporánea utiliza a coroa naval e a de aviación para timbrar os escudos de armas das cidades dotadas de aeroporto ou porto naval.

## Clases de coroas (heráldica española) 

Ficheiro:Corona imperial.svg|Coroa imperial
Ficheiro:Corona Real Cerrada 2.svg|Coroa real
Ficheiro:Corona de príncipe 2.svg|Coroa do Príncipe de Asturias
Ficheiro:Corona Real Abierta 2.svg|Coroa de infante
Ficheiro:Corona de duque 2.svg|Coroa de duque
Ficheiro:Corona de marqués 2.svg|Coroa de marqués
Ficheiro:Corona de conde 2.svg|Coroa de conde
Ficheiro:Corona de vizconde 2.svg|Coroa de vizconde
Ficheiro:Corona de barón 2.svg|Coroa de barón
Ficheiro:Corona de señor 2.svg|Coroa de señor
Ficheiro:Heraldic Crown of Hispanic Hidalgos.svg|Coroa de fidalgo
Ficheiro:Corona mural - estándar.svg|Coroa mural
Ficheiro:Naval crown.svg|Coroa naval

## Galería 
### Cidade do Vaticano 
### Europa Central 
### Bélxica 
### Dinamarca 
### Francia 
#### Reino de Francia 
#### Imperio Napoleónico 
### Italia 
#### Reino de Italia (1861 - 1946) 
#### Estados Italianos antes de 1861 
### Países Baixos 
### Noruega 
### Reino Unido 
### Rusia 
### Suecia 
### Supranacionais 
### Outras coroas 
#### Antigo Exipto 
## Véxase tamén